62019TJ0135_INF
Rettens dom (Sjette Afdeling) af 6. februar 2020 –Corporació Catalana de Mitjans Audiovisuals mod EUIPO – Dalmat (LaTV3D)
(Sag T-135/19)
»EU-varemærker – indsigelsessag – ansøgning om EU-ordmærket LaTV3D – det ældre nationale ordmærke TV3 – relativ registreringshindring – risiko for forveksling – tjenesteydelser af lignende art – lighed mellem tegnene – fornødent særpræg – artikel 8, stk. 1, litra b), i forordning (EU) 2017/1001«
1.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 16, 56 og 57)
2.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de berørte varer eller tjenesteydelser – varer eller tjenesteydelser, der supplerer hinanden
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 22)
3.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de pågældende varemærker – bedømmelseskriterier – sammensat varemærke
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 29-32)
4.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – ordmærkerne LaTV3D og TV3
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 49, 55 og 67-70)
Angående
Søgsmål anlagt til prøvelse af afgørelse truffet den 13. december 2018 af Andet Appelkammer ved EUIPO (sag R 874/2018-2) vedrørende en indsigelsessag mellem Corporació Catalana de Mitjans Audiovisuals og Stéphane Dalmat.
Konklusion
1)
Afgørelsen truffet den 13. december 2018 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 874/2018-2) annulleres, for så vidt som den fastslår, at der ikke foreligger risiko for forveksling vedrørende andre tjenesteydelser end tjenesteydelserne »tolkning og oversættelse« i klasse 41 som omhandlet i Nicearrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret.
2)
I øvrigt frifindes EUIPO.
3)
Hver part bærer sine egne omkostninger.